Peru Mungdan Na Hkai Sun Masha Ni Shara N-yen Ya Ai Majaw Gap Sat Kau Hkrum
Peru Mungdan, Amazon nam maling mayan kaw hkaisun galaw lu galaw sha nga ai Mung masha marai (6) hpe lai wa sai bat laman myiman magap da ai laknak lang masha ni sa gap sat kau da ai lam Agency shiga kaw na chye lu ai.
Sat kau hkrum ai hkaisun masha ni gaw tinang galaw lu galaw sha nga ai lamu ga ni hpe Arang madu ni ladat amyu myu hte sa mari di la kau ya ai hpang shara n yen ya ai majaw ya na zawn sat kau hkrun na masa nga ai lam seng ang ai Balik ni tsum maram da ma ai re.
Amazon nam maling mayan hkan hkaisun lamu ga manghkang a majaw masha gap sat ai amu manghkang ni jahkring hkring byin hkrum nga ai re, lai wa sai shata hta mung laknak lang masha marai (30-40) daram re ai hpung ni Amazon maling mayan na hkaisun masha yawm htum marai (20) daram hpe sa gap sat kau lai wa sai re hpe chye lu ai.
kac_Latn kac_Latn kac_Latn kac_Latn